32001R1235
L 168/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1235/2001 НА КОМИСИЯТА
от 22 юни 2001 година
за изменение на Регламент (ЕО) № 1529/2000 относно създаване на списък със сортове на Cannabis sativa L., допустими за помощ съгласно Регламент (ЕИО) № 2358/71 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2358/71 на Съвета от 26 октомври 1971 г. относно общата организация на пазара на семена (1), последно изменен с Регламент (ЕО) № 2371/2000 (2), и по-специално член 3, параграф 6 от него,
като има предвид, че:
(1)
Член 1 от Регламент (ЕО) № 1529/2000 на Комисията (3) постановява, че сортовете на Cannabis sativa L., допустими за помощ съгласно член 3, параграф 6 от Регламент (ЕИО) № 2358/71, са тези, посочени в приложение Б към Регламент (ЕИО) № 1164/89 на Комисията от 28 април 1989 г. относно установяване на условията и реда относно помощта за лен и коноп за влакно (4). Този регламент е отменен, считано от 1 юли 2001 г., с Регламент (ЕО) № 245/2001 на Комисията (5) относно установяване на условията и реда на прилагане на Регламент (ЕО) № 1673/2000 на Съвета (6) относно общата организация на пазарите на лен и коноп за влакно.
(2)
За осигуряване на единното прилагане в Общността на правилата за предоставяне на помощ по смисъла на Регламент (ЕИО) № 2358/71 Регламент (ЕО) № 1529/2000 следва да се измени, като се позове на списъка на сортовете лен и коноп за влакно, допустими за системата за подпомагане на производителите на някои полски култури, посочени в приложение XII към Регламент (ЕО) № 2316/1999 на Комисията (7), последно изменен с Регламент (ЕО) № 1157/2001 (8).
(3)
Мерките, предвидени в настоящия регламент, са в съответствие със становището на Управителния комитет по семената,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕО) № 1529/2000 се заменя със следното:
„Сортовете Cannabis sativa L., допустими за помощ по силата на член 3, параграф 6 от Регламент (ЕИО) № 2358/71, са тези, посочени в приложение XII към Регламент (ЕО) № 2316/1999 на Комисията (9)
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юни 2001 година.